**MARATON SENTIMENTAL**

*LARISA BĂLAN*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

De ce fugi așa de tare

Strecurat prin raze de soare?

Tai frunzele toamnei-ntârziate

Cu amintirile tale zdruncinate...

Te aleargă visele cele mai reci,

Cu sentimente ce-ai vrea să le-neci...

Dincolo de realitățile brute

Ți se-ascund cărări neștiute...

Imaginile trec pe langă tine

Desprinse din groaznice filme,

Iar ochii îți plâng regrete și frici

De teamă să nu te oprești aici...

Aici în suflet... îmi alergi de ani

Mă uit pasivă, nu-nțeleg de ce stai

Și fugi fără oprire de-o secundă

Să-mi încălzești mâna tremurândă...

Am dus mâna la piept,

Simțeam că mă apasă!

Un dor, un gând, o lacrimă de sticlă

Se înnoadă toate c-o inimă zdrobită...

Zâmbesc! Ce-a mai rămas de spus?

Captivă-n mintea ta n-am fost și nu-s.

În zadar alegi tu după soare

Când mi-au plecat păsările călătoare...

În inima mea tu –un temerar - fugeai

Un suflet mai cald, prin ziduri, căutai...

Nu ai găsit și te-ai oprit...

...Atunci bătăile vieții ușor s-au risipit...